钦定古今图书集成/明伦汇编/闺媛典/第132卷 > 傅志华妻谭氏
## 钦定古今图书集成/明伦汇编/闺媛典/第132卷 > 傅志华妻谭氏

按《建昌府志》：“谭氏，南丰人，傅志华妻。年十九，适志华，
阅九月而志华殁。氏孀居守节，事舅姑益谨。父娶继
母悍戾，谮逐诸子，氏因归谏。继母憾之，谋夺其志，密
受乡人威姓者聘，而氏不觉。一日诱归，见有礼，具请
期之仪，意必为己哭，谓父曰：‘夫死肉未寒，何忍为此’。
潜匿楼复壁中，绝食几死，得免焉。”